تورکیه‌نین فوق العاده گون‌لردن کئچدیگینی سؤیله‌ین بکیر بوزداغ، مرزلرده بیر ترور دهلیزی یارادیلیب، امنیتی‌نین ده بیر ترور اوردوسونا تسلیم ائدیلمک طلب اولوندوغونو خاطیرلادا‌راق،
بو آچیق میللی امنیتیمیزه تهدیددیر، تورکیه، میلّتی‌نین و دولتی‌نین منفعتی اوچون بؤیوک ریسک آلماغی طلب ائدن آددیم‌لاری آتماق‌دان چکینمه‌یه‌جک" دئدی.
بوزداغ، ترور تشکیلاتی داعش ایله موباریزه بهانه‌سی ایله، بیر باشقا ترور تشکیلاتی پ.ک.ک/پ.ی.د ایله امکداش‌لیغی‌نین قبول ائدیله‌مزلیغی‌نین دفعه‌لرله دانیشیلماسینا باخمایا‌راق، باش وئرن حادثه‌لر قارشی‌سیندا تورکیه‌نین آرتیق صبری‌نین سون نقطه‌سینه گلدیگینی، لازیم اولان آددیم‌لاری آتماقدا قرارلی اولدوغونو بیلدیریب.
سوریه‌نین عفرین بؤلگه‌سین‌دکی تورکیه علیهینه ترورچو قوروجولوق مسئله‌سینده دیپلوماتیک بوتون کانال‌لارین بیتدیگینی ایضاح ائدن بوزداغ، ترورچولارا اولونان سیلاح‌لارین گئری آلینماسی کیمی مسئله‌لرده وئریلن سؤزلرین اورتاما عکس اولونمادیغینی قید ائدیب.
بوزداغ، آمریکا رهبرلیگینه بیر داها مراجعت ائتدیگینی وورغولایا‌راق،
پ.ک.ک/پ.ی.د-دن دستک چکیلمه‌لی، وئریلن سیلاح‌لار توپلانما‌لی، ترور اوردوسو پلانین‌دان ایمتیناع ائتمه‌لی‌دیر" ایفاده‌لرینی ایستیفاده ائتدی.
روسیا و آمریکا کیمی اؤلکه‌لرله مصلحتلشمه‌لرین داوام ائتدیگینی ده قید ائدن بوزداغ،
آنجاق، میلّی امنیتیمیز اوچون کیم‌دن ایجازه آلمایاجاغیق، آتمامیز لازیم اولان آددیم‌لاری آتاجاغیق" دئیه دانیشدی.
عفرین‌دکی ترورچو قروپلاشمایا قارشی نه زامان حرکته کئچجگینه دایر بیر سوال اوزرینه ده حکومت سؤزچوسو،
جمهورباشقانی رجب طیب اردوغانین دئدیگی کیمی: بیر گئجه غفلتن " جوابینی وئریب.
19  ژانویه‌ده باشا چاتا‌جاق فوق العاده حالین 3 آی داها اوزادیلماسینا دایر میلّی امنیت شوراسی‌نین تکلیفی‌نین تورکیه بؤیوک میلّت مجلیسی‌نین عمومی قورولوندا آپاریلماسینا قرار وئریلدیگینی ده دئین بوزداغ، بو پروسسین وطنداش‌لارین گونده‌لیک حیاتینی تأثیر ائتمدیگینی خاطیرلاتدی.
